**Техникалық және кәсіптік білім беру мекемелеріндегі оқыту нәтижесіне бағытталған Қазақстан тарихын оқыту әдістемесі**

*«Тамақтандыру индустриясы және сервис колледжі» МКҚК*

*Аширова Гүлби Асетовна*

*Директордың оқу-ісі жөніндегі орынбасары,тарих пәні оқытушысы*

Бүгiнгi таңда мемлекетiмiз тәуелсiздiк шыңынан орын алып, халық санасы жаңарған кезеңде жастарға бiлiм беру, соның iшiнде тарихты оқыту талаптары түбегейлi өзгердi. Қазақстан тарихын оқытудағы басты мiндет – жас ұрпақтың санасына ұлттық рух пен патриоттық тәрбиенi қалыптастыру.

Сондықтан да тәуелсiз Қазақстанның бiлiм беру жүйесiнде Отан тарихын тереңдете оқыту уақыт талабы болып тұр. Қазақстан Республикасының тәуелсiздiк алуымен қатар ел тарихындағы көптеген өзектi мәселелер жаңаша тұрғыдан қаралып, тереңiнен зерделене бастады.

Колледждерде оқыту нәтижесіне бағдарланған Қазақстан тарихын оқыту тақырыбына көшпестен бұрын, Қазақстан тарихын қай кезден бастап оқыта бастағаны туралы көз жүгіртсек.

Қазақстан тарихы елiмiзде ресми түрде 1958 жылдан бастап оқытыла бастады. Бiрақ тарих сабақтары КСРО тарихы құрамында үзiк-үзiк оқытылғандықтан оны оқытуда көптеген қайшылықтар да болды.

Сондықтан да Кеңес үкiметiнiң тұсында Қазақстан тарихын оқытудың жеке мәселелерi ғана зерттелдi.1980 жылдардың аяғына қарай өрiс алған демократиялық өзгерiстер, әсiресе елiмiздiң тәуелсiздiк алуы тарихқа деген жаппай, бүкiлұлттық қызығушылықты тудырды. Бұл заңды құбылыс едi. Ұлттық сананың оянуының бiр көрiнiсi – оның өзiн-өзi тануға деген ұмтылысы. Ал ұлттың өзiн-өзi тануының бiр жолы – төл тарихын бiлу. Сондықтан тәуелсiз ұлтқа өз өткенiнен объективтi ақпарат бере алатын, танымдық маңызы жоғары тарих қажет. Ондай тарихты зерттеп жазу тәуелсiздiк жағдайында Қазақстан тарихы ғылымының тiкелей мiндетi болды.

Қазақстан Республикасының Президентi жанындағы мемлекеттiк саясат жөнiндегi ұлттық Кеңестiң мәжiлiсiнде бекiтiлген тұжырымдама 1995 жылдың 30 маусымында жарияланды. Жаңа тұжырымдама бойынша, көне замандардан бергi Қазақстан тарихының дерек көздерiне жаңа көзқарас қалыптастыру қажеттiгi баса көрсетiлдi. Жаңа деректердi iздестiру, оларды сұрыптап, талдау негiзiнде арғы-бергi тарихымыздың ақтаңдақ беттерiн толықтырудың жолдары мен әдiстерi айқындалды.

Қазақстан Республикасы Президентi Н.Ә.Назарбаевтың 1997 жылды «Жалпы ұлттық татулық пен саяси қуғын-сүргiн құрбандарын еске алу жылы» деп жариялау туралы Жарлығы елiмiздегi қоғамдық-саяси тұрақтылықты нығайтумен қатар, халықтың тарихи зердесiн қалпына келтiрудi, тоталитарлық режимнiң халыққа қарсы бағытталған мән-мағынасын ашып, оны айыптауды көздеген имани мұрат-мақсаты бар қимыл болды.1998 жыл – Халық бiрлiгi мен ұлттық тарих жылы Қазақстан тарихының дамуына зор үлес қосты. Елбасы Н.Назарбаевтың «Қазақтың бүкiл тарихы – бiрiгу тарихы, тұтастану тарихы» болғандығына айрықша басымдық беруi, өткен тарихымыздың тағылымын терең зерттеудi, халыққа оның тарихи зердесiн қайтарып беру қажеттiгiн алға тартты. Отандық тарихты зерттеу жұмыстарына жаңа серпiн беруде, 2004-2006 жылдарға арналған «Мәдени мұра» мемлекеттiк бағдарламасы айрықша орын алды. Үш жылда елдiң мәдени мұрасын зерттеудiң тұтас жүйесi жасалып, елеулi тарихи-мәдени және сәулет ескерткiштерiн қалпына келтiру жөнiнде тұжырымды жұмыс жүргiзiлдi. Қазақстан тарихының жастардың тарихи санасын қалыптастырудағы ролiн арттыруда, тарихты оқытудың тәрбиелiк-тәлiмдiк мәнiн көтеруге Елбасының арнайы Жарлығымен бекiтiлген «ҚР азаматтарына патриоттық тәрбие берудiң 2006-2008 жылдарға арналған мемлекеттiк бағдарламасының» зор ықпалы болды. Тәуелсiздiк жылдары Қазақстанның тарих ғылымы бiр жағынан жаңа нысандарды зерттей отырып, қарқынды дамуды басынан кешiрсе, екiншi жағынан, теориялық-әдiстемелiк тұрғыдан дағдарысқа ұшырады. Бүгiнгi күнi Қазақстан тарихын алдымен мамандық беретiн оқу орындарында оқытуды ғылыми-әдiстемелiк жағынан мүлде жаңа деңгейге көтерілді.

Сонымен, колледждерде оқыту нәтижесіне бағдарланған Қазақстан тарихын қалай оқытып жүрміз? Қазақстан тарихы пәнінің бағдарламасын құрастыру ең алдымен әрбір біліктілікте қамтылатын білім мазмұны материалдарына: Қазақстан Республикасы Білім және ғылым министрінің 2018 жылғы 31 қазандағы № 604 «Білім берудің барлық деңгейінің мемлекеттік жалпыға міндетті білім беру стандарттарын бекіту туралы» және Қазақстан Республикасының Білім және ғылым министрінің 2012 жылғы 8 қарашадағы № 500 «Қазақстан Республикасындағы бастауыш, негізгі орта, жалпы орта білім берудің үлгілік оқу жоспарларын бекіту туралы» бұйрықтарына сәйкес,2020 жылғы ҚР БжҒм-ң Техникалық және кәсіптік білімнің үлгілік оқу бағдарламасына сәйкес, Қазақстан Республикасы Білім және ғылым министрінің 2017 жылғы 31 қазандағы №553 бұйрығына сәйкес мақсаттарды нақтылаудан басталады. Оқу мақсаттары стратегиялық мақсаттар мен құндылықтарға негізделеді. Бағдарламаға білім ғана емес студенттердің құзыреттіліктерін (дағдыларын) қалыптастыру мақсаттары енгізілген.

Техникалық және кәсіптік білім беру ұйымдарының жұмыс оқу бағдарламаларын құруда төмендегідей құқықтары бар:

* оқытудың әртүрлі технологияларын, түрін, ұйымдастыру әдістері мен оқу үрдісін бақылау түрлерін таңдауға;
* оқу уақытының жалпы сағат көлемін бөлімдер мен тақырыптарға бөлуге (пәнді оқытуға бөлінген сағат көлемінен);
* нақты дәлелдер мен фактілерге негіздей отырып, пәннің бөлімдері мен тақырыптарының реттілігін өзгертуге.

Жұмыс берушілердің талаптары мен жергілікті жағдайларға байланысты аймақтық компонентін енгізу арқылы бөлімдер мен тақырыптар тізімін тереңдету және кеңейту мақсатында өзгертуге болады.

Жоғарыда аталған нормативтік-хұқықтық құжаттарға сәйкес колледж оқытушылары төменде көрсетілгендей, оқу жұмыс бағдарламасын, қысқа мерзімді сабақ жоспарын құрастырады: *(Кесте1)*

*Кесте 1*

|  |  |  |
| --- | --- | --- |
|  | **Пәні: Қазақстан тарихы** |  |
| **Күні:** | **Оқытушының аты жөні:**  Аширова Гүлби Асетовна | |
| **Топ** | **Топтағы оқушылар саны: қатыспағандар:** | |
| **Сабақ тақырыбы:** | Қазақстан қала мәдениетінің дамуындағы Ұлы Жібек жолының рөлі | |
| **Сабақта қол жеткізілетін оқу мақсаты:** | 11.1.2.1- Ұлы Жібек жолының Қазақстан аумағындағы бағыттары мен жолдарын зерттеу;  11.1.2.2-Қазақстан аумағында қалалардың пайда болуы мен дамуындағы Ұлы Жібек жолының рөлін талдау | |
| **Сабақ мақсаттары:** | - Картаны пайдаланып, Ұлы Жібек жолының Қазақстан аумағындағы бағыттары мен жолдарын зерттейді  - Қазақстан аумағында пайда болуы мен дамуындағы Ұлы Жібек жолының рөлін талдайды; | |
| **Бағалау критерийлері** | 1. Ұлы Жібек жолының Қазақстандағы тармақтары мен оның ортағасырлық қалалардың дамуына ықпалын зерттейді. 2. Ұлы жібек жолының ортағасырлық Қазақстанның экономикалық,мәдени дамуына әсерін талдап,баға береді. 3. Қазақстан аумағында қалалардың пайда болуы мен дамуындағы Ұлы Жібек жолының рөлі туралы логикалық бірізді аргументтер келтіреді және бағалайды. | |
| **Ойлау дағдысы** | Талдау, жинақтау | |
| **Тілдік мақсат** | **Терминология мен негізгі сөздер мен тіркестер:** пайза,көпес,рабад  **Айтылым дағдысы:** ресурста берілген суретті (карта) және өз білімдерін пайдаланып оқытушының сұрақтарына **«Бұрын,қазір кейін әдісі»** бойынша жауап береді.  **Тыңдалым дағдысы**:Мемлекеттер арасындағы сауданың дамуына қосқан үлесін талқылайды.  **Оқылым дағдысы**: Білім алушылар топтарға бөлініп, топтарға Жібек жолының тармақтары көрсетілген карта арқылы мазмұнын оқып,топ ішінде талқылайды. Әр топ картадағы ақпаратты группаластарымен бөліседі.  **Жазылым дағдысы**: Дерек мазмұны негізінде әр топ өз аймақтары бойынша қалалардың дамуына әсер ететін факторларды РЕSТ кестесі негізінде талдайды, жариялайды | |
| **Құндылықтарға баулу** | «Мәңгілік Ел» алтыншы құндылық – тарихтың, мәдениет пен тілдің ортақтығы.  Ұлы Жібек жолы-біздің кең-байтақ жерімізден өтіп, дүниежүзін байланыстырған әлемдегі өркениеттердің қалыптасуына айрықша үлес қосқан жол болғанын атап өту; | |
| **Пәнаралық байланыс** | Геогрaфия, Дүниежүзі тарихы,Экономика негіздері | |
| **Алдыңғы білім** | Халықаралық байланыстардың дамуындағы Ұлы Жібек жолының рөлі | |

**Сабақтың барысы**

|  |  |  |
| --- | --- | --- |
| **Жоспaрлaнған уақыт** | **Жоспaрлaнғaн жаттығулaр** | **Ресурстар** |
| **Сабақтың басы 5мин** | |  | | --- | | Ұйымдастыру сәті. БЫМ  Сәлемдесу. Студенттерді түгендеу.  **Психологиялық жағдаят**  Студенттер бір-біріне өздерінің тілектерін білдіреді.  Студенттерді үш топқа бөлу.  **«Бұрын, қазір, кейін»** әдісі бойынша ой шақыруды  ұйымдастыру.  - Бұрын «Жібек жолы» қалай пайда болып еді?  - Кейін «Жібек жолының» тағдыры қалай аяқталып еді?  - Қазіргі «Жібек жолы» туралы не айта аласыңдар?  Студенттерді сабақтың тақырыбымен,  оқу мақсатымен таныстыру, назарларын  тарихи концептке аудару. | |  |
| **Ортасы**  **30 мин**  Соңы 15 минут | |  | | --- | | ***Жібек жолы бойындағы қалалар***  https://www.youtube.com/watch?v=Xi\_8261H61Q  Ұлы Жібек жолы туралы бейнематериал көрсету. (Бейнематериалдың ұзақтығы қажеттілікке қарай қысқартылады.)  Бейнематериал мазмұны бойынша талқылау ұйымдастыру.  Сұрақтар:  1. Ұлы Жібек жолы неліктен халықаралық сауда жолына айналды?  2. Ұлы Жібек жолы Қазақстанның қай аймақтары арқылы өтті?  3. Неліктен қазіргі уақытта Ұлы Жібек жолы жанданды?  4. Қай мемлекет «Батыс Еуропа-Батыс Қытай» жобасының бастамашысы болды?  **Дескрипторлар:**  -Ұлы Жібек жолының ортағасырларда Қытай жерінен басталып, Қазақстан жері арқылы өткенін айтады  -Мемлекеттер арасындағы сауданың дамуына қосқан үлесін талқылайды.  -«Батыс Еуропа-Батыс Қытай»жобасының қолға алынуы себебімен бөліседі. | | **1-тапсырма**. Карталармен жұмыс.  **«Егер, онда, өйткені»** әдісі.  Топтық жұмыс ұйымдастырады.  Топтарға орта ғасырдағы Жібек жолының тармақтары көрсетілген карта таратады. «Егер, онда, өйткені» әдісі арқылы картадағы негізгі ойды өз пікірімен сабақтастыру керектігін және берілген картадағы деректерді дұрыс оқып, ой қорытуларына жағдай жасайды. Студенттердің жауаптарын **оқу мақсатымен** байланыстырады.  **1-топ**. №1 картадағы ақпаратты оқиды, Жібек жолының маршруттары мен қазақстан жеріндегі қалаларды анықтайды.  **2-топ,** №2 картадағы ақпаратты оқиды, Жібек жолының маршруттары мен қазақстан жеріндегі қалаларды анықтайды және дүниежүзілік бағыттарын талдайды.  **3-топ**, №3 картадағы ақпаратты оқиды, Жібек жолының маршруттары мен қазақстан жеріндегі қалаларды және қазіргі заманда жібек жолын жаңғырту себебін анықтайды.  Топтағы студенттермен бөліседі.  ***Дескрипторлар:***  **1 топ**   * Қазақстандағы тармақтары мен оның ортағасырлық қалалардың дамуына ықпалын анықтайды; * Қазақстан территориясын басып өткен Жібек жолының тармақтарын атайды;   **2 топ**   * Халықаралық байланыстардың дамуындағы Ұлы Жібек жолының рөлі; * Қазақстан жеріндегі қалалардың дамуына Жібек жолының әсерін анықтайды, дүниежүзілік дамумен байланыстырады   **3 топ**  **-** Қала мәдениетінің дамуына Жібек жолының ықпалын бағалайды.  **2-тапсырма**.**Деректерді зерттеу**  Ортағасырлық қалалары туралы мәліметттер  «*Х ғасыр географы әл-Мақдиси: «Тараз-халық тығыз қоныстанған, берік қорғалған қала. Онда,рабадқа кірер төрт қақпа алдына ор қазылған және көптеген бақтары ббар. Қаланы өзен қақ бөліп жатыр. Мешіт базар ортасында орналасқан»-деп жазады*  Зерттеу сұрағы: «Ұлы Жібек жолының қала мәдениетін дамытудағы ролін қандай археологиялық және жазба дерекетер дәлелдейді?»  Жоғарыда берілген ақпараттарды қолданып,ортағғасырлық қалалар және олардың дамуына ықпал еткен Жібек жолының рөлі туралы зерттеулерді жүргізіледі. Дерек мазмұны негізінде әр топ өз аймақтары бойынша қалалардың дамуына әсер ететін факторларды(қала,басқару жүйесі,сауда,қолөнер,қала тұрғындары,қала мәдениеті) PEST кестесі негізінде талдайды. Топтың алдында жариялайды.   |  |  | | --- | --- | | P |  | | E |  | | S |  | | T |  |   Ғаламтор арқылы ортағасырлық қалалар ттуралы деректерді,топтарға бөліп береді. Дерекпен жұмыс барысында тарихи айғақтарды талдау және бағалау негізінде дәйекті қорытынды жасау керектігі ескеріледі.Деректі бағалауда студенттерге ұсынылған деректер көне қалалардың ортағасырлардағы Қазақстанның ішкі және сыртқы саясаты туралы,мәдени дамуы туралы қаншалықты жеткілікті ақпарат бере алады? Бұл ақпарат тарихшыға қаншалықты маңызды?Бұл туындылардың тарихи құндылығы бар ма? Бар болса,нақты мысалдар келтіруді талап етеді.  ***Дескрипторлар:***  1. Ұлы Жібек жолының ортағасырлық Қазақстанның саяси дамуына әсер еткен факторларды жинақтай алады, бағалайды;  2. Ұлы Жібек жолының ортағасырлық Қазақстанның экономикалық дамуына әсер еткен факторларды жинақтай алады, бағалайды;  3.Ұлы Жібек жолының ортағасырлық Қазақстанның әлеуметтік дамуына әсер еткен факторларды жинақтай алады, бағалайды   |  |  |  |  | | --- | --- | --- | --- | | 4. Ұлы Жібек жолының ортағасырлық Қазақстанның технологиялық дамуына әсер еткен факторларды жинақтай алады,бағалайды. |  | | Қазақстанның | |  |  | | технологиялық | |  |  | | дамуына әсер | | **Оқытушы сұрақ қояды:**  -өз білімдеріңізге сүйеніп *Қазақстанның көне қалаларын зерттеген қандай археологиялық қазба жұмыстары мен археологтарды білетіндеріңізді атасаңыздар?*  *- Жазба дереккөздері берген ақпараттар қаншалықты маңызды?*  *-Қазақстан аумағында қалалардың пайда болуы мен дамуында неліктен Ұлы Жібек жолы ықпал етті дейміз?*  Студенттердің жауабы тыңдалады, оқытушы жауаптарды толықтырады.  **Дескрипторлар:**  - Жібек жолының Жетісу бөлігінің қазақстандық сегіз объектісі:Талғар,Қаялық,Қарамерген,Ақтөбе,Өрнек,Құлан,Қостөбе,«Ақыртас» археологиялық кешені«Жібек жолы:Чанань-Тянь-Шань дәлізі бағыттарының желісі» атты сериялық трансұлттық номинацияның құрамында ЮНЕСКО-ның бүкіләлемдік мұра тізіміне кірді.  - Бұл ақпараттың маңыздылығын талқылайды. «Ұлы Дала»идеологиясымен байланыстырады.  - Қазақстанның көне қалаларын зерттеген археологтар мен археологиялық қазба жұмыстары туралы білімдерімен бөліседі.Ұлы Жібек жолының ықпалын талдайды  Сұрақтарға жауап беру барысында **қалыптастырушы бағалау** жүзеге асады.Оқытушының сындарлы кері байланысы болу керек  **Студенттердің сабақ соңындағы кері байланыс Пирамида рефлексиясы арқылы жүргізіледі:**   1. Есте сақтау үшін маңызды ақпарат. 2. Сіздер қосымша білгілерің келетін сұрақтар. 3. Сабаққа Сіз біліп келген үш сұрақ. 4. Сабақ барысында төрт сұрақты білдіңіз | |  | еткен | |  |  | | факторларды | | | 1 топ    2 топ    3 топ    ***ДЕРЕКТЕР:***  1)«VI-IX ҒАСЫРЛАРДАҒЫ ҚАЗАҚСТАН МӘДЕНИЕТІ»  http://e-history.kz/media/scorm/201/141/text/text.htm  2)ҚАЗАҚСТАННЫҢ ОРТАҒАСЫРЛЫҚ ҚАЛАЛАРЫ  http://engime.org/azastan-arheologiyasi.html?page=23  3)«ОРАЛДЫҢ ІРГЕСІН КАЗАКТАР ЕМЕС, ҚАЗАҚТАР САЛҒАН»  http://ehistory.kz/kz/publications/view/3145  4)ЖАЙЫҚ ҚАЛАШЫҒЫ http://ehistory.kz/kz/map/view/127  КӨНЕ БОЗОҚ БҮГІНГІ АСТАНА http://ehistory.kz/kz/contents/view/6903   |  |  | | --- | --- | | P |  | | E |  | | S |  | | T |  |   Мемлекетбасшысының«Ұлы даланың жетіқыры» атты ...www.akorda.kz› events ›memleket-basshysynyn-uly-...ҰЛЫ ДАЛАНЫҢ ЖЕТІҚЫРЫ  lib.tarsu.kz› kaz › images |

Оқу барысында студенттерде тарихи деректерді интерпретациялау, уақыт пен кеңістікте бағдарлану, түсіндіру және талдау сияқты дағдылар қалыптасады.

Жаңартылған білім беру бағдарламасы Блум таксономиясы бойынша ұйымдастыру студенттердің дайын ақпаратты қабылдауынан гөрі, ондағы қойылған мәселені зерттеуіне, талдауына және салыстыруына, ой толғауына және бағалауына қолдау етеді. Қазіргі таңда біздің колледж оқытушылары студенттентермен жұмыс жасау барысында қарапайымнан бастап күрделіге өтудің Блум таксономиясының 6 деңгейін қолдана отырып, тапсырмалар құрастырады.

Айта кету керек, колледждерде жаңартылған білім беру бағдарламасы 2020 жылы ғана енгізілді. Оқытушылардың бұл уақытқа дейін жеткен жетістіктері жетерлік. Қазақстан тарихы пәні және Химия пәні, Тағам дайындау технологиясы, География, Экономика негіздері пәндерімен бинарлық, интерактивті сабақтар жүргізіледі. Тамақтандыру индустриясы саласы болғандықтан тарих пәні оқытушылары «Құрт – ұлттық бренд» атты тақырыпта аспаздармен бірлесе отырып, көкөністердің табиғи шырынын пайдаланып, түр-түсті құрттар дайындап, республика деңгейіне қызығушылық тудырды.

Дегенмен, оқытушыларымыз жаңартылған білім беру технологиясына қарағанда дәстүрлі сабақ беру технологиясын жиі қолдануда. Әлі де болса да оқытушыларымыз жаңартылған оқыту нәтижесіне бағдарланған технологияларды толыққанды меңгеруге дағдыланбаған. Оның, себебі студенттерміз Қазақстан тарихы пәнін бір ақ жыл оқиды және негізгі орта білім негізінде мектептен келеді.

Қорыта келгенде, тарихымызды оқып бiлмеген болашақ ұрпақтың болашағы да бұлыңғыр болатыны белгiлi. Осыдан да болар, студент жастар мен жас оқытушыларға тарих пәнiн оқытуда пәнiнiң мақсат-мiндетi мен пән ретiндегi даму кезеңдерiмен, сол кезеңдердегi елiмiздiң өткен тарихын оқытудағы ақтандақтарын әдейi бұрмаланып саясаттандырылған кезеңдердiң ара жiгiн ажырата бiлу, оқытушы қауым үшiн маңызды мәселе болып қалмақ. Өйткенi Отан тарихы, оны оқыту әдiстемесi – бүкiл жастарға бiлiктi маман болып қалыптасуы мен қатар, патриоттық тәрбие берудiң өзегi.